ปัจจัยต่างประเทศยังอาจสร้างความผันผวนระยะสั้น / ติดตามการประชุมกนง. / แนวโน้มดอลลาร์แข็งค่าจะช่วยสนับสนุนหุ้นกลุ่ม Export และ Anti-Commodity เพิ่มเติม/ วันนี้คาด SET เกิด technical rebound กรอบ 1,610 จุด +/- แนะนำ BASF, CBG
22 มิถุนายน 2564

ปัจจัยต่างประเทศยังอาจสร้างความผันผวนระยะสั้น สัปดาห์ที่ผ่านมาหลังการประชุม FOMC ถึงแม้ Fed จะยังไม่ส่งสัญญาณ Tapering แต่การที่ dot plot เปลี่ยนมาว่าจะขึ้นดอกเบี้ยเร็วขึ้นกว่าครั้งก่อน ก็เป็นการส่งสัญญาณให้ตลาดเตรียมพร้อมสำหรับนโยบายการเงินของ Fed ที่จะเริ่มเปลี่ยนไปในระยะข้างหน้า ถึงแม้เรามองว่าการที่ Fed พยายามส่งสัญญาณแบบค่อยเป็นค่อยไปอย่างในปัจจุบันจะเป็นสิ่งที่ดี แต่ก็คงจะหลีกเลี่ยงไม่ทำให้ตลาดผันผวนเลยลำบาก โดยหากอ้างอิงจากสถิติในอดีตหลายครั้งที่ผ่านมา (1974-76, 1982-83, 2003-04, 2009-10) ชี้ชัดว่าผลตอบแทนของตลาดหุ้นหลังจากผ่านจุดต่ำสุดของวิกฤติหนักนั้น ตลาดหุ้นมักสร้างผลตอบแทนได้อย่างโดดเด่นในปีแรกของการฟื้นตัวจากวิกฤติ ขณะที่ปีที่สองตลาดหุ้นมักจะผันผวน แม้จะ sideway up แต่ upside จะน้อยลงเมื่อเทียบกับปีแรกอย่างมีนัยยะ ดังนั้นการลงทุนต่อจากนี้อาจต้อง selective buy หุ้นโดยอ้างอิงปัจจัยพื้นฐานอย่างผลประกอบการและการเติบโตของกำไรมากกว่าการเล่นเก็งกำไรตามข่าวเพียงอย่างเดียว
การประชุมกนง. ศูนย์วิจัยกสิกรไทยประเมินว่า ในการประชุมคณะกรรมการนโยบายการเงิน (กนง.) ในวันที่ 23 มิ.ย. นี้จะพิจารณาคงอัตราดอกเบี้ยนโยบายที่ 0.50% โดยน่าจะยังคงมุ่งเน้นการใช้มาตรการที่ตรงกลุ่มเป้าหมายเพื่อลดภาระหนี้สินของภาคครัวเรือนที่ได้รับผลกระทบจากโควิด-19 มากกว่าการใช้มาตรการทั่วไปอย่างการปรับลดอัตราดอกเบี้ยนโยบาย ขณะที่แรงกดดันจากเงินเฟ้อยังคงมีจำกัด แม้ว่าอัตราเงินเฟ้อไทยเร่งตัวขึ้นในเดือนเม.ย.และพ.ค.ถึง 3.4% และ 2.4% YoY ตามลำดับ โดยถูกขับเคลื่อนจากราคาพลังงานและราคาอาหารสดบางชนิด ประกอบกับฐานที่ต่ำเป็นหลัก ทั้งนี้เมื่อมองไปข้างหน้า อัตราเงินเฟ้อไทยมีแนวโน้มที่จะยังคงเป็นบวกแต่คาดว่าจะทยอยปรับลดลงในครึ่งหลังของปีนี้สอดคล้องกับทิศทางอัตราเงินเฟ้อโลก สิ่งสำคัญที่ต้องติดตามจากการประชุมครั้งนี้ได้แก่ การประมาณการเศรษฐกิจไทยของ ธปท. ว่าจะมีทิศทางเป็นอย่างไรเมื่อรวมผลกระทบของโควิดระลอกสาม, สถาณการณ์การเร่งฉีดวัคซีนและแผนการเปิดประเทศภายใน 120 วันของนายกรัฐมนตรี
     กลุ่มหุ้น Export และ Anti-Commodity หากแนวโน้มค่าเงินดอลลาร์กลับมาแข็งค่าจะช่วยสนับสนุนหุ้นกลุ่มส่งออกและยังได้ประโยชน์จากราคาสินค้าโภคภัณฑ์ปรับตัวลง ส่งผลให้ต้นทุนการผลิตสินค้าลดลงอาทิเช่น KCE, ASIAN, GFPT, CBG เป็นต้น นอกจากนี้หุ้นกลุ่มดังกล่าวคาดว่าจะรายงานผลกำไรไตรมาสสองที่ดีกว่าคาดอีกด้วย
มุมมองตลาดหุ้น/ กลยุทธ์การลงทุน กลยุทธ์การลงทุนวันนี้คาด SET เกิด technical rebound กรอบ 1,610 จุด +/- แนะนำ BASF, CBG
หุ้นแนะนำ 1) BAFS (ราคาพื้นฐาน 34.25 บาท) เป็นหนึ่งในหุ้นที่เราเลือกเข้าธีม reopening plays เพราะคาดว่าปริมาณการให้บริการด้านเชื้อเพลิงจะฟื้นสู่ระดับปี 2562 ที่ 6.1 ล้านลิตรได้ในปี 2566  นอกจากนี้บริษัทได้เข้าซื้อโรงไฟฟ้าแสงอาทิตย์ 7 โครงการ (รูปแบบ brownfield) ด้วยกำลังการผลิตที่ติดตั้งแล้ว 36 MW เพื่อกระจายความเสี่ยงจากธุรกิจหลักและสร้างรายได้ recuring income  2) CBG (ราคาพื้นฐาน 154 บาท) คาดว่ายอดขายในพม่า กัมพูชาจะฟื้นตัวขึ้นในไตรมาสสอง และจีนจะโตต่อเนื่อง มองการเติบโตในประเทศจีนอาจเปิด upside เพิ่มเติม
รายงานตัวเลขเศรษฐกิจ
วันอังคาร ติดตาม ยอดขายบ้านมือสองของสหรัฐฯ เดือน พ.ค. คาด -2.2% MoM เป็น 5.72 ล้านหน่วย และการตอบข้อซักถามของนาย Powell ปธ. Fed ในเรื่องนโยบายที่เกี่ยวข้องกับการรับมือโควิด-19,
วันพุธ ติดตาม การประชุมธนาคารกลางของไทย คาด กนง.คงอัตราดอกเบี้ยนโยบายที่ 0.50% ตัวเลขส่งออก และนำเข้าของไทยเดือน พ.ค. คาด +30% YoY และ +52.6% YoY ตามลำดับ และคาดไทยเกินดุลการค้า 775 ล้านเหรียญสหรัฐฯ ตัวเลขคาดการณ์ดัชนี PMI ภาคการผลิตของเยอรมัน และยูโรโซน เดือน มิ.ย. คาด -1.5% และ -1.4% MoM เป็น 63.4 และ 62.2 จุดตามลำดับ ตัวเลขยอดขายบ้านใหม่ของสหรัฐฯ เดือน พ.ค. คาด +1.4% MoM เป็น 8.75 แสนยูนิต และปริมาณนำมันดิบคงคลังสหรัฐฯ รายสัปดาห์คาด -3.29 ล้านบาร์เรล,
วันพฤหัสฯ ติดตาม ตัวเลข German Ifo Business Climate Index เดือน มิ.ย. คาดทรงตัว MoM ที่ 100 จุด การประชุมธนาคารกลางอังกฤษคาดคงอัตราดอกเบี้ยนโยบายที่ 0.10% ยอดสั่งซื้อสินค้าคงทนของสหรัฐฯ เดือน พ.ค. คาด +2.7% MoM และตัวเลขการขอรับสวัสดิการว่างงานของสหรัฐฯรายสัปดาห์คาด 3.8 แสนคน (-7.7% WoW),
วันศุกร์ ติดตาม ตัวเลข Core PCE Price Index เดือน พ.ค. คาด +3.4% YoY